钦定古今图书集成/明伦汇编/氏族典/第426卷 > 《廖用贤尚友录》 > 单仲友
## 钦定古今图书集成/明伦汇编/氏族典/第426卷 > 《廖用贤尚友录》 > 单仲友

按《万姓统谱》：“仲友名佑，以字行，鄞人。刻意问学，自经
史百氏以至周、程、张、朱之书，靡不深究。为文下笔数
百言，未尝属草，士论推服。然禀性落魄，不矜细行，家
贫不治产业。洪武六年，偕慈谿桂彦良举明经，入见
太祖高皇帝，敷陈治道，咸切时宜。上才之日，留侍左
右，以备顾问。”方将录用，寻以心疾，放还田里。十三年
复召授国子助教，改云南大理府教授。卒于官。